Downloaded from YTS.MX
Official YIFY movies site: YTS.MX
Ez a film fogvatartottak egy csoportjának együttműködésével készült.
A körülményeket dokumentáló felvételeket ők és mások
több mint tíz évig készítették.
Néhány felvétel a nézők számára felkavaró lehet.
EASTERLING BÜNTETÉS-VÉGREHAJTÁSI INTÉZET
Mikrofonpróba, egy, két, há'
Egy, két, há'. Mikrofonpróba, egy, két, há'.
ALABAMAI BÜNTETÉS-VÉGREHAJTÁSI HATÓSÁG
Ma újjáélesztik a hagyományt,
és mindenki nagyon boldog.
Jól fogunk szórakozni, lesz étel, és minden más is.
Ma nagyon jó napunk lesz az Eastern Börtönben.
Önkéntesek évente grillezést szerveznek Alabama mind a 14 börtönében.
Ez egy olyan nap, ami nem sokszor adódik egy börtönben,
mert nem sok remény van egy ilyen intézményben,
ezért kell elhozni ide.
Szeretnék Alabamáért imádkozni.
Szeretnék a rendszerünkért imádkozni.
- Ámen! - Ámen!
- Igen, uram. - Ámen!
Bejártuk a gettókat, és változást hoztunk.
- Vigyázok a testvéremre. - Vigyázok a testvéremre.
Nem véletlen, hogy ma jöttetek ide.
Miért mondod ezt?
Ez nem a teljes valóság.
Az nem olyan, mint ez.
Engedjenek be oda titeket, ahol alszunk! Szerintetek itt kint meleg van?
Képzeld el, hogy egy bádogépületben alszol
kábé 120 másik emberrel együtt.
Ez nem fér össze az emberi társadalommal.
Hé, mit csinálsz azzal a kamerával?
Látjátok őt?
A hőség feszültséget szül.
Úgyhogy képzeld el, mit élünk át odabent!
Gyere be a hálótermekbe, tesó!
Megmutatjuk, hol alszunk.
Mi 24 órában ide vagyunk bezárva.
Bezárnak minket a hőségbe. Engedjenek ki minket!
Iszonyú forróság van. Nem mehetünk ki, tesó.
Felvétel közben férfiak odajöttek hozzánk, hogy felvételen kívül beszéljenek velünk.
Sok dolog történik itt, amiről a társadalom nem igazán tud.
Annyira megvertek,
hogy szó szerint... összefostam magam.
Múlt pénteken, szombaton, vasárnap és hétfőn,
mindennap volt késelés, amiről nem számoltak be.
Szőnyeg alá söpörték.
Valamit eltitkolnak.
- Kik titkolják el? - A Büntetés-végrehajtási Hatóság.
Nem félek senkivel sem beszélni.
De amikor idejöttök a kamerákkal, és itt állnak a fickók,
azt akarják, hogy jófiúknak tűnjünk.
Nem akarom ezt a szart.
Ezért megy oda mindenki, eszik, és visszajön.
Miért nem engednek ki minket?
Vége van. Vége van. Vége van.
Minek van vége?
A felvételnek.
Miért?
Lezárjuk. Kizárjuk őket.
Nincs magukkal fegyőr.
Ez egy börtön. És maguk egyedül sétálgatnak,
kíséret nélkül beszélnek a fogvatartottakkal.
Ennyi, befejeztük a filmezést.
Vége van.
AZ ALABAMA MEGOLDÁS
Alabama állami börtönei a kapacitásuk közel 200%-án működnek,
a szükséges személyzet egyharmadával.
Ebben a helyzetben elterjedt a csempészett mobiltelefonok használata.
Látogatásunk után elkezdtek kapcsolatba lépni velünk.
Raoul.
- Halló! - Szia, hogy vagy?
- Jól. És te? - Minden oké.
Nem baj, ha rögzítem a beszélgetésünket?
Nem, nem zavar a felvétel, egyáltalán nem bánom.
Figyelmeztetnek, mielőtt az őrök a közelembe jönnének.
Tudni fogom, ha az emeleten vannak.
Óvatos leszek.
Folyton azt mondják nekünk,
hogy azért vagyok börtönben, mert valami rosszat tettem.
Tudod, ezzel egyetértek.
Egyes dolgokat, amiket csináltam, nem kellett volna megtennem.
De a végeredmény az, hogy bármi is van, nem működik.
Ennek véget kell vetni.
Itt élünk.
Megmutatom, hogy milyen.
A víz...
eláraszt...
Szánalmas... ahogy élünk.
Körülbelül két focipályányi távolságra van Robert Earl.
Ő most épp magánzárkában van.
Megpróbálják elszigetelni őt minden emberi kapcsolattól.
Egyik zárkából a másikba helyezik át.
De tudod, mit?
Talán ez a legjobb ok arra, hogy beszéljünk vele.
Mert nem akarják, hogy beszéljünk vele.
Hé, Robert Earl!
Helló!
Segítségre van szükségünk.
Mindenki életveszélyben van.
Robert Earl Council „Kinetik Justice” néven ismert aktivista,
aki öt éve magánzárkában van.
Hogy vagy?
Jól.
Kösz, hogy beszélsz velünk.
Persze. Örömmel.
Évekkel ezelőtt megfogadtam magamnak,
hogy soha nem fogok ártani más testvéreknek,
és nem fogom hagyni, hogy bárki ezt tegye körülöttem.
Tudod, ezért nem tehetem meg, hogy csendben üljek,
és elfogadjam a dolgokat, mintha rendben lennének,
mert nincsenek rendben.
Bibb megyei Büntetés-végrehajtási Intézet.
Nézd ezt a fickót, az asztal alatt él!
Az a másik a földön alszik.
Az Alabamai Büntetés-végrehajtási Hatóság, az ADOC,
nem akarja, hogy lássák az emberek...
ezeket a körülményeket.
Nem akarják, hogy lássátok a rabszolgamunkát, ami odabent folyik.
Mióta vagy itt?
- Mióta vagy itt? - 30.
Harminc éve, tesó.
Minden egyes nap dolgoztam.
- Mennyit fizettek neked? - Semmit.
Harminc évig minden nap ingyen dolgoztam.
Eltitkolják az összes
kábítószer-függőséget.
Segítségre van szükség, komolyan.
A függőség létezik.
És a kegyetlenségek, a korrupció is.
Ezt nézzétek!
A rohamcsapat.
Megvertek pár fickót.
Látod?
Ember, az a fickó vérzik.
A francba!
Amikor azt hallod, hogy Büntetés-végrehajtási Hatóság,
olyan intézményre gondolsz, ahol az emberek tanfolyamokra járnak,
ahol orvosi kezelést kapnak,
és a javulás érdekében tesznek lépéseket.
De ennek semmi köze ahhoz, ami az ADOC falai mögött zajlik.
Nem tudjuk, hogy meghalt-e.
Rekordszámú ember távozik innen hullazsákba cipzározva.
A halottkém elvitte.
Humanitárius válsághelyzetben vagyunk.
Húszezer fogvatartottal Alabama állami börtöneiben van
a legnagyobb túladagolási ráta,
a legmagasabb gyilkossága ráta,
a legmagasabb öngyilkossági ráta az országban.
Egy halott férfi fekszik azon az ágyon.
Már nem él.
Amíg a Büntetés-végrehajtási Hatóság irányítja a közvéleményt,
addig a társadalom nem fogja megérteni vagy elhinni,
hogy mi történik valójában idebent.
Melvin és én ebben élünk 20 éve.
- Oké. - Melvin?
- Hallasz? - Igen.
- Várj egy percet, rendőrök jöttek. - Oké.
Jól van, már elmentek.
Jobb lenne egy hagyományos telefonhívás?
Nem, mert nem engedik, hogy önmagunk legyünk.
Tudod, amikor elmondjuk a történeteinket,
az egész valónkat akarjuk bemutatni, nem csak a hangunkat.
Mi egy elzárt, titkos társadalom tagjai vagyunk.
Ezek állami intézmények.
De egyike azon állami intézményeknek,
ahova a nyilvánosság és a média nem láthat be.
TILTOTT TERÜLET BELÉPNI TILOS
Hogy lehet, hogy egy újságíró elmehet egy háborús övezetbe,
de az Amerikai Egyesült Államokban egy börtönbe nem?
Az USA Legfelsőbb Bírósága úgy döntött,
hogy a börtönigazgatók „biztonsági okokra” hivatkozva
megtagadhatják az újságírók börtönbe való belépését.
Például tanúja lehetek egy gyilkosságnak.
Lehet, hogy itt mind tanúi leszünk egy gyilkosságnak.
A média pedig még csak be sem léphet a börtön területére.
A börtönparancsnok távozik.
Miután ez a szörnyű késelés történt.
Megint vészjelzés van.
Mivel a média nem léphet be a börtönökbe, egyre többen készítenek videókat...
És ha nincsenek mobiltelefonjaink,
akkor nem tudjuk felvenni ezeket az eseményeket.
A közvéleményt ránevelték, hogy ne higgyen egy bebörtönzött embernek.
Börtönben vagyok, tehát biztos hazudok.
Azt hiszik, hogy kitalálok dolgokat, és hogy eltúlzok mindent.
Ezért utálja a kormányzat, hogy felvételeket készítenek.
Láttak egy fickót telefonnal,
és a hadnagy vészhelyzetet jelzett.
Annak ellenére, hogy az őrök hozzák be a telefonokat,
ők adják el őket, ez a feketepiac a börtönben...
de attól még illegális.
CSEMPÉSZÜZLETEK
A csempészet továbbra is
egyre növekvő problémát jelent Alabama börtöneiben.
Mobiltelefonokról beszélünk.
Jobban figyelnek a telefonokra
a telefonnal rögzített esemény helyett.
MEGBÍZOTT, ALABAMA BÜNTETÉS-VÉGREHAJTÁSI HATÓSÁG
Folytonos küzdelem, és továbbra is küzdünk vele.
De még sok munka van hátra,
hogy a börtönrendszerben legyőzzük a mobiltelefonokat.
Évek óta próbálják
blokkolni a vételt és a jelet.
Tehát tudjuk,
hogy a telefonokhoz való hozzáférés bármelyik nap véget érhet.
Halálos kockázatot vállalunk,
hogy ezt az információt
nyilvánosságra hozzuk...
amíg meg tudjuk tenni.
Alabamában
letagadják a valóságot.
Az a sok holttest, az a sok megölt ember.
Egyszerűen letagadják a valóságot.
A valóság az, hogy Alabamában nincs börtönprobléma.
Bűnözési problémánk van.
ALABAMA ÁLLAMÜGYÉSZE
Ez az erőszak folyamatos körforgása, a felelősségre vonás hiánya.
Ha nem tudnánk tájékoztatni a társadalmat a történtekről,
ezeket az eseményeket nem is jelentenék.
Van egy infóm számotokra
Oké
Azt mondják, hogy ma egy rabot nagyon megvertek a Donaldson Börtönben.
Intenzív osztályra vitték
Ez szörnyű
Tudod a nevét?
Steven Davis
EGYETEMI KÓRHÁZ BIRMINGHAM, ALABAMA
Steven Davist keressük.
Úgy tudjuk, az intenzíven van.
Menjenek a kilencedik emeletre!
DAVIS A VÁRÓSZOBÁN KERESZTÜL
Egy halottas zsák.
- Mi? - Egy halottas zsák.
Ez az ember...
Már nem él.
Kérem, menjen ki a váróba, vagy segíthetek telefonon is,
de jobb lenne, ha nem állna előtte.
- Igen, persze. - Kösz.
Meg kell keresnünk a családját.
Egész éjjel ott ültem, fogtam a kezét.
Pedig nem lehetett felismerni.
STEVEN ÉDESANYJA
Olyan, mint egy rossz álom.
Megértem.
Itt vagyunk veled.
Ne!
Nem ezt érdemelte.
Vigyáznod kell magadra.
Kórházba fogsz kerülni.
Azt mondta: „Anya, ki fogok jutni innen.”
„Ki fogok jutni innen. Ki fogok jutni.”
Stevie.
Ki fog felhívni és piszkálni?
Mindig mondtam, hogy börtönben van, de többet hív, mint a többi gyerekem.
Amikor felhívtak...
STEVEN TESTVÉRE
...nem tudtam, mi történt igazából.
Az első, ami eszembe jutott, hogy Stevent megkéselték, megverték.
Csak ez a kettő lehetséges.
Mert hát rács mögött volt, börtönben.
Az intenzív osztály egy hátsó részén,
hátul, egy másik részlegben tartották...
ahol volt egy szoba, hogy a biztonsági őrök
figyelhessék, ki jön be és ki megy ki.
Az egyik őr megkérdezte tőlem: „Tudja, mi történt?”
Azt mondtam: „Nem. De tud valamit?” Azt mondta: „Nem.”
Tudott valamit. Láttam rajta, hogy hazudik.
Tudott valamit.
Be lehetett menni, de egyszerre csak ketten,
és nem vihettünk be telefont vagy ilyesmit.
Pont ez bizonyítja, hogy titkoltak valamit.
Igen, amikor megláttuk, tudtuk, mit rejtegetnek.
Őt.
Nem akarták, hogy a fotója nyilvánosságra kerüljön.
Miért készített fotót?
Mert nem tudtam, hogy megkapjuk-e a holttestet.
Arról beszél, hogy fotóztam az intenzíven, amikor tilos volt telefont bevinni,
de én bevittem, amikor a zsaruk hátul aludtak?
Mert nem tudtam, hogy megkapjuk-e a testét.
Nem tudtam, hogy mik a szabályok és ilyesmi,
mert Steven az állam felelőssége alatt állt.
Nem tudtam, hogy megkapjuk-e a holttestet,
és lesz-e rendes temetés, vagy sem.
Ezért akartam egy fotót készíteni bizonyítékként.
Amíg csak élek, soha nem fogom elfelejteni a fiam arcát.
Akármennyi fotóm van róla...
amikor boldog volt...
nevetett, meg ilyesmi.
Az a kép, amit vele tettek,
felülírja az összes jót.
Csak szeretném tudni, hogyan.
Szeretném tudni, hogy miért.
- Halló? - Szia!
STEVEN APJA A TELEFONBAN
Nincs hírem Birminghamből. Mi az?
Azt mondták, hogy a kis Steven,
mikor kinyitották a celláját, kirohant, megtámadta az őröket.
Tényleg? Le kellett gyűrniük, és agyon kellett verniük?
Valaki mondja el!
Egy fogvatartott meghalt, miután késsel egy börtönőrre támadt.
Steven Davis meghalt, miután az őrökre támadt
a William Donaldson Büntetés-végrehajtási Intézetben.
A nyomozók szerint többször próbálták rávenni,
hogy tegye le a fegyvereit, mielőtt halálos erőszakot alkalmaztak.
Miért a hírekből tudod meg ezt, mindenki más után?
Mert felhívtam a börtönigazgatót, de ő nem hívott vissza.
Úgy gondolták, jobb, ha a sajtó tudja meg, és nem te?
Azt hiszem, így elhatárolják magukat tőle...
Ez nem megy olyan könnyen.
Azt csinálnak, amit akarnak. Nem értitek.
Tényleg azt tehetnek, amit akarnak.
Nagyon sajnálom!
Aznap este a Donaldson Börtön egy alkalmazottja
a neve elhallgatásával felhívta Sandyt.
Halló! Bocsánat, oxigénre vagyok kötve,
ezért tartott tovább.
Rendben, megértem.
Ki az?
Azt nem... Tudom, hogy most gyászolnak,
csak... el akartam mondani, hogy a fiát
egy fegyőr verte agyon.
Gyilkosság volt.
Mindig eltussolják az ilyesmit.
Délután felhívtam a börtönigazgatót.
Egy órával később a hírekben azt állították,
hogy két házi készítésű fegyverrel kirontott a cellájából, és támadott.
Műanyag kés volt.
Mindig kitalálnak valamit, amivel igazolják
a túlzott brutalitás és erőszak alkalmazását.
- Igen. - Nem verhetünk agyon valakit.
Azoknál a fickóknál van paprikaspray.
Ha valaki rátámad, lefújhatta volna.
Az arca minden csontját eltörték.
Nem mondom, hogy ott bent mindenki templomi kórusfiú, vagy ilyesmi,
de a lényeg az, hogy senki sem érdemli azt, hogy halálra verjék.
Kérjenek fel egy ügyvédet, hogy vizsgálja meg az ügyet!
Nagyon értékelem, amit tett. Köszönöm.
Halló?
Most hallasz?
Hallasz?
Várj!
Ha azt mondom: „kulcsok csörögnek”, akkor le kell némítanod a telefonodat.
Oké, rendben.
Oké.
Tehát a média azt közli, amit a börtönrendszer mond.
Azt mondják, hogy kijött a cellából, két kés volt nála,
és az őrök veszélyben érezték magukat,
ezért a szükségesnek ítélt erőszakkal fegyverezték le.
De megkérdezték egyáltalán,
hogy hány ember látta, hogy mi történt?
Szeretném hallani, mit mondanak a foglyok.
Aznap elmentem egy istentiszteletre a kápolnába.
És a srácok mondták, hogy az őrök megvertek valakit.
Aztán mindenki megtudta, hogy a srác meghalt.
De sokan túlságosan félnek ahhoz, hogy beszéljenek.
Érted, végignézték, hogy megölnek valakit.
Raoul bemutat nekünk egy tanút,
aki hajlandó megosztani velünk, amit Steven halála után látott.
Az eset után, körülbelül három órával később,
nyomozók jelentek meg, és elkezdtek lerakni sárga számokat,
ahogy a tetthelyeken,
a padlón lévő vérfoltok mellé, és fotókat is készítettek.
Addigra a tetthelyet már megváltoztatták.
Az őrök feltakaríttatták a padlót a fogvatartottakkal,
mielőtt a nyomozók odaértek.
Aztán egyenként kihívtak mindenkit onnan, és megkérdezték: „Ki látott valamit?”
Próbáltak felajánlani dolgokat, például áthelyezést, feltéve,
ha nem láttunk semmit.
És ezt így ki is mondták?
Azt mondták: „Ha nem láttál semmit,
az áthelyezés szóba jöhet...”
Ilyeneket mondtak.
„Ha megteszed ezt, mi megtehetjük azt.”
Várj egy percet!
Ez teljes őrület!
Hogyan bízhatnánk meg bennük,
ha megölhetnek közülünk bárkit, és aztán eltitkolják?
Az is rossz, hogy a fickó anyja nem tudja, mi történt vele.
És hazudnak?
Ez egyszerűen nem helyes.
Ez nem, tudod...
Bocs, elérzékenyültem.
Itt ezt nem mutathatjuk ki.
Sajnálom.
Ámen!
Nyilvánvaló, hogy az Alabama Büntetés-végrehajtási Hatóság
számos bűncselekményt követ el és titkol el.
Amikor ennyi igazságtalansággal kell szembenézned,
könnyen elragad a bosszúvágy, a bosszúállás,
és könnyen elfelejtheted, hogy ki vagy valójában.
Várj egy pillanatot!
Néha ez van.
Igyekszem megőrizni a józan eszemet.
Látod ezeket? Az olvasmányaim.
Az európai gondolkodás kritikája.
Ezt olvasom most.
Metu Neter, ez a lelkemnek kell.
Mumia, egy börtönügyvéd.
És a Befektetési kisokos.
Csak hogy valami lefoglalja a gondolataimat.
Tudod, már 30 éve vagyok bent.
Fiatalon kerültem a börtönbe.
Az utcán kereskedtem kábítószerrel, cracket árultam.
Valaki, aki be volt állva a kokaintól,
őrülten vezetett.
Már majdnem elütött két embert,
és felém jött, pont ott álltam,
az autója útjában.
Nem tudtam mást csinálni,
elsütöttem a nálam lévő fegyvert.
Önvédelem volt.
De tragikus módon életét vesztette.
Életfogytiglanra ítéltek, feltételes szabadlábra helyezés nélkül.
A rácsok mögött lettem 21 éves.
Megdermesztett a félelem.
Csak be akartam
illeszkedni,
próbáltam nem meghalni,
és pénzt keresni a családomnak.
A többi rab is rájött erre:
„Tudsz szerezni drogot?”
Én meg: „Igen, sokfélét tudok szerezni, mi kellene?”
Úgyhogy ezt csináltam a börtönben.
Így tudtam pénzt küldeni a lányom anyjának,
hogy segítsek neki.
Ki tudtam fizetni a lányom szülinapi buliját
a Chuck E. Cheesenél...
De
elveszett voltam.
Szerencsémre mutattak nekem egy szervezett,
strukturált módszert az élet megismerésére.
A Halifax megyét.
Halifax megye tanterv 1. Polgárjog 2. Alkotmányjog
3. Büntetőeljárási és 4. Fellebbviteli eljárási szabályok
5. Bizonyítási szabályok
A Halifax megye egy önsegélyező program volt,
amit fogvatartottak hoztak létre fogvatartottak számára.
Ezek bebörtönzött férfiak voltak,
akik jogot tanultak, és tanították is a jogot.
A börtönügyvédek hagyományának részesei voltak.
Sok testvérünk volt, akik a 60-as, 70-es években éltek,
és abban a korszakban aktivista tevékenységük miatt
börtönben ültek.
Nem tudtuk, hogy egy fickó mellett aludtunk,
aki ott volt Selmában a véres vasárnapon.
Ezek az emberek képeztek minket, és jogi órákat tartottak.
De sokkal több volt, mint egy jogi tanfolyam.
Olyan volt, mint egy beavatási rítus,
amelynek során a fiúkból felnőtt férfiak lesznek.
Érted? Sokan közülünk nem tudtak
kitölteni egy csekkfüzetet. Nem tudtunk bevásárolni.
Néhányunknak alap szociális készségei sem voltak.
Áldottak voltunk, hogy olyan idősebb testvérek vettek körül minket,
akik fekete férfiakat akartak képezni, hogy meg tudják védeni magukat
nemcsak fizikailag, de intellektuálisan is.
Hét napod van arra, hogy megtanuld az alkotmánymódosításokat,
és felmondd őket.
Ez az első lépés ahhoz, hogy a Halifax megye tagja lehess.
Meg kellett tanulnunk az alabamai büntetőeljárási szabályokat,
az alabamai fellebbviteli eljárási szabályzatot,
az alabamai bizonyítási szabályokat.
ALABAMAI BÜNTETÉS-VÉGREHAJTÁSI HATÓSÁG
Így találkoztam Robert Earllel.
Így lettünk barátok. Így lettünk testvérek.
A Halifax megye a remény és az élet szikráját hozta el nekünk.
Csak mi vagyunk, csak egymásra van szükségünk.
A jogi könyvtárban vagyok.
A jogi ismereteinknek köszönhetően
világosabban láttuk a körülöttünk zajló helytelen dolgokat.
Tudod, mi történt Steven halálakor?
Nem újdonság, hogy túlzott erőszakot alkalmaznak, hogy túlkapás történik.
Amikor látták, hogy panaszt teszünk
és pert indítunk, mert megsértették a jogainkat,
akkor így reagáltak: „A könyvtár ma zárva van.”
„Ma nem mehettek be oda.”
Azaz a Büntetés-végrehajtási Hatóság minden lehetséges módon
ellenezte a Halifax megyét.
Elérkezett egy pont, amikor elegünk lett, több kellett.
Az ügyünket a közvélemény bírósága elé kellett vinni.
Szabad Alabama Mozgalom
Szabad Alabama Mozgalom, Dél-Alabama Büntetés-végrehajtási Hatóság.
Ez a mozgalom, emberek. A mozgalom hivatalos.
A tömeges bebörtönzés problémáival foglalkozunk.
Kinetik nélkül nem tudtam volna létrehozni a Szabad Alabama Mozgalmat.
ERŐSZAKMENTES MEGOLDÁST!
Ketten kellettünk hozzá.
Kettőnk kombinációja olyan, mint egy tökéletes algoritmus.
Amit két mondatban is el lehet mondani,
azt Melvin öt oldalas jelentéssé tudja alakítani.
Nagyon alapos, nagyon analitikus.
Kinetik az a fickó, akire szükséged van, hogy megküzdj a börtönkörnyezettel.
Így van.
Én tudom az utcán nevelkedett srácokat kezelni.
Így hát elkezdtem szervezkedni.
És azt mondtam a testvéreknek:
„Ezek imádják, ha széthúzunk, és egymással harcolunk.”
„És a legnagyobb félelmük az, hogy egyhangúlag összefogunk.”
Össze kell fognunk, ki kell állnunk azért, hogy az életünknek értéke van.
A mi munkánk a rendszer alapja.
Vissza kell szereznünk a hatalmunkat.
SZABAD ALABAMA MOZGALOM
Nem csak én és Kinetik csináltuk.
A börtönben sok mindenki posztolt...
SZOLIDARITÁS A BÖRTÖNLÁZADÓKKAL
Elkezdtük szervezni a családtagjainkat.
Mindannyian az állam központjában voltak.
Vagy a kormányzó rezidenciáján.
Nem tudtak minket kihagyni a hírekből.
Alabamában a börtönfalakon belül egy mozgalom növekszik.
Azon dolgoztunk, hogy a Igazságügyi Minisztérium...
ELJÖTT AZ IDŐ
...tisztában legyen az aktuális helyzetünkkel.
SZÖVETSÉGI NYOMOZÓKAT!
A börtönvezetőség ellenes erő voltunk.
SZABAD ALABAMA MOZGALOM
Tehát mit tettek?
Ezért ránk támadtak.
Láthatjátok a sérüléseket a fejem mindkét oldalán.
Ott ütötték a fejemet.
Mert arra buzdítottuk az embereket, hogy követeljék az emberi jogaikat...
Melvinnel azzal vádoltak meg minket, hogy megzavarjuk a rendes működést,
ami biztonsági fenyegetést jelent.
ESETJELENTÉS
Eset: Szociális hálózatokban való részvétel
biztonsági veszélyt jelent
Aztán Melvint ellenségként jegyezték be az aktámba.
ELLENSÉG Robert Council és Melvin Ray
Nem lehetünk ugyanazon intézményben egymás közelében.
Egyikünket át kellett helyezni.
Mindketten körülbelül öt évet töltöttünk magánzárkában.
Azt gondoltuk, hogy szabadok vagyunk, ezért megbüntettek minket.
A hatóság megpróbálta megakadályozni, hogy kommunikáljunk,
de már túl késő volt.
Eljutottunk a szövetségi kormányhoz.
Igazságügyi Minisztérium épülete
2016. OKTÓBER
Az Igazságügyi Minisztérium
vizsgálatot indít az alabamai börtönrendszerben
uralkodó körülmények ügyében.
2016-ban, amikor az Igazságügyi Minisztérium úgy döntött,
hogy hivatalos vizsgálatot indít,
megtört a jég.
Amikor megjelentek a börtönökben,
nem tekintettünk rájuk fényes páncélos lovagokként.
Úgy néztünk rájuk, hogy: „Oké, mit fogtok csinálni?”
Ezen a ponton
mindenki rengeteg információval rendelkezik,
köszönhetően annak, amit eddig ki tudtunk tenni.
Tudtuk, hogy a minisztériumnak megvan a hatalma,
hogy átvegye az irányítást a börtönök felett.
Remélem, hogy az Egyesült Államok kormánya idejön,
és felelősségre vonja Alabamát.
A sípszó után hagyjon üzenetet! Amikor...
A frusztráció nagyon nyomasztó.
Falakba ütközöm.
Hívom a Büntetés-végrehajtási Hatóságot. Nem veszik fel, ezért továbbra is hívom.
Hívom a nyomozókat.
Szétkapcsol, vagy valószínűleg rám rakják.
Ők azok, akiknek ki kellene nyomozniuk, hogy mi történt Stevie-vel.
De aztán rájöttem, hogyan áll össze az egész.
A nyomozóhatóság, a Büntetés-végrehajtási Hatóság,
mind együtt... ugyanabban az épületben vannak.
Úgy értem, ők együtt vannak.
Kellene valaki, aki teljesen függetlenként nyomoz.
Ez így korrupt!
Csak ezt lehet mondani.
POLGÁRJOGI PERES ÜGYVÉD
Sandy hozzám fordult, miután megölték a fiát, Stevent.
Azt akarta, hogy azok...
POLGÁRJOGI ÜGYVÉD
...akik megölték a fiát, büntetőjogi felelősségre vonásra kerüljenek,
aminek történnie kell gyilkosság esetén.
Büntetés-végrehajtás
A hatóság nem osztott meg semmilyen információt Sandyvel.
Ez egy fekete doboz.
Szóval ügyvédi hívásokat szerveztem a fogvatartottakkal...
Donaldson Börtön
...hogy szabadon beszélhessenek arról, ami történt.
BÜNTETÉS-VÉGREHAJTÁSI HATÓSÁG
Halló?
Jó napot! Hank Sherrod vagyok.
Steven Davis édesanyját képviselem.
Nem szeretnék belefolyni, uram.
Nem láttam semmit, mert a cellámból
nem láthattam, uram.
Rendben, de csak...
Ezért mondtam, hogy inkább nem is...
Hogy? Van ott...
Egyedül van?
Nem, uram, egy őr áll itt.
Ez elvileg egy ügyvédhívás...
Bármikor lerakhatom?
Nem szabadna egy fegyőrnek ott lennie.
Bármikor lerakhatom?
Senki sem kényszerítheti, hogy beszéljen velem.
Oké.
Hadd kérdezzem meg azt...
Nem igazán akarok erről beszélni.
Tényleg nem akarok semmiről sem beszélni,
ami itt történik.
Ha ez a rohadék agyonvert egy másik rohadékot,
akkor milyen érzése lenne, ha ellene tanúskodna?
Nem azt érezné, hogy veszélyben van az élete?
Elnézést, egy fegyőr befelé nézeget.
Nyitják az ajtót.
Én 1985-ben kerültem börtönbe,
tudom, mire képesek ezek a fickók.
Teljesen megértem, miért nem akar valaki belekeveredni.
Nekik semmi előnyük nem származik ebből.
De remélhetőleg valaki beszélni fog.
Az egyetlen ok, amiért ezt elmondom, az az,
hogy úgy érzem, velem is ez fog történni.
Nem kellett volna megverniük. Nem kellett volna megölniük.
Az történt, hogy
egy rab azt terjesztette, hogy Steven meleg, és...
Stevennek joga volt megvédeni magát, nem igaz?
Az istenit, most már minden rabnak szüksége van fegyverre.
Amikor az őr mondta neki, hogy feküdjön le a földre,
ő lefeküdt a földre.
A fegyverét kábé 5 méterrel odébb tette le.
Pontosan azt tette, amit tennie kellett.
Meg tudná mondani, ki ölte meg?
Három őr közreműködött a halálában, de Gadson fegyőr volt az, aki megölte.
Ütötte a fejét a fém botjával,
felkapta, majd földhöz vágta.
A 48-as csizmájával taposta a srácot.
A srác fejét a földhöz vágta,
és az úgy pattogott, mint egy kosárlabda.
Mindenki köréjük gyűlt, és nézte,
ahogy az őrök kegyetlenül halálra verték a srácot.
Ez őrület.
Remélem, hogy utoléri őket az igazság.
Nagyon köszönöm.
Oké. Én köszönöm.
Vigyázzon magára!
Igen, uram.
Viszhall!
Nekem hitelesnek tűnik.
Úgy tűnt, hogy tényleg érdekli.
Nem hallottam semmi gyanúsat
azzal kapcsolatban, ami történt.
Nos, ha hét vagy nyolc ember mondja nagyjából ugyanazt,
akkor a Büntetés-végrehajtási Hatóságnak válaszolnia kell
Sandy Ray kérdéseire arról, hogy mi történt Stephen Davisszel.
Az őrök mondták neki, hogy tegye le a kést.
Ledobta a kést a földre, és lefeküdt a padlóra.
Aztán a fogvatartottak sikoltoztak:
„Mit csináltok, meg akarjátok ölni?”
Akkor Nagy G azt mondta: „Picsába, én megölöm!”
Nagy G odament, felkapta és földhöz vágta.
Azt mondta: „Maradj a földön, ne ellenkezz!”
A srác egyáltalán nem állt ellen.
Ez nagyon megviselt, érti, lelkileg.
Ha vele megtörtént, bármelyikünkkel megtörténhetett volna.
A börtönben a szar lefelé gurul.
Az őrök elnyomnak minket, ezért mi is elnyomunk valakit,
akit gyengébbnek tartunk magunknál.
Tehát Steven esetében,
ha valaki melegnek nevez, és te nem vagy meleg,
ha nem tisztázod magad,
akkor megverhetnek, megerőszakolhatnak, megkötözhetnek.
Valószínűleg úgy döntött, hogy próbálja megvédeni magát,
és az őrök ezt úgy vették, hogy joguk van megverni és megölni őt.
Sok tanúval beszéltem.
A lényeg, amit mindenki mondott, az volt,
hogy Steven agresszivitást akart mutatni.
De amikor a börtönőrök azt mondták, hogy álljon le, ő a földre feküdt,
és akkor kezdődött a verés.
Ez volt a lényege annak, amit mindenki mondott,
kivéve Mr. Salest.
STEVEN CELLATÁRSA
Az őrök felszólították Steven Davist, hogy tegye le a fegyvereket,
de a viselkedése fenyegető volt.
A viselkedése?
Igen.
Mert a fegyverek a kezére voltak kötve.
Ha akarta volna, sem engedhette volna el őket.
A kezére voltak kötve?
Igen, uram.
Mivel?
Lepedő... lepedő zsinórral.
Mit csinált Gadson eközben?
Megpróbált segítséget nyújtani a munkatársának.
Hogy legyőzzék Steven Davist.
Segítséget nyújtani?
Igen.
Mit ért ezalatt?
Pont azt, amit jelent.
Az eljárásrendjüknek megfelelően úgy kezelték az ügyet, ahogyan kellett.
Ismeri az eljárást, amikor egy fogvatartottnál kést találnak?
Nem ismerem.
Ha egy fogvatartottnál kés van, és őr is érintett,
akkor az őr abban a pillanatban jogosult
a bottal halálos erő alkalmazására.
A halálos erő pedig a fej ütlegelése.
Honnan tudja ezt?
Az adminisztratív szabályozás száma: 208.
208. Alkalmazottak magatartási és fegyelmi szabályzata.
Hadd kérdezzem meg...
Nézze, átbeszélhetjük ezt a témát
újra és újra.
Februárban hazamegyek.
Igen, az már nincs messze.
Nincs szükségem az ezzel járó problémákra.
Érti?
Sokat kockáztatna, nem igaz?
Már abból, hogy beszélek magával, bajom lehet.
A nyomozók hatszor kikérdeztek ezzel a dologgal kapcsolatban.
Minden alkalommal kockázatot vállalok.
Tehát a nyomozók hatszor kikérdezték?
Igen.
Mondtam a nyomozónőnek, hogy ... százados azt mondta nekem,
hogy amit az őreivel teszek, azt fogja csinálni velem.
Vagyis, ha eggyel is kibaszok, ők is kibasznak velem.
Sajnálom Steven anyját.
De ha azt várja tőlem, hogy az életemet kockáztassam,
hogy igazságot szolgáltassak a fiának...
akkor sajnos téved, mert nem fogom megtenni.
Nem tudom, milyen lehet, ha azt kérik tőlem, hogy a szabadulásomat
kockáztassam.
Nem szabadna olyan helyzetbe kerülnie, hogy választania kelljen...
Nézze, ha az anyja beszélni akar velem, elmondom neki, amikor...
Szóval amikor kiszabadul,
hajlandó lesz beszélni Steven anyjával?
Nem fogok belehazudni az anyja szemébe.
De a börtönben nem tehetek érte semmit.
Ez az ő birodalmuk, tesó.
Megértettem, amit ma elmondott, és elmondom az édesanyjának,
hogy hajlandó lesz beszélni vele.
- Rendben. - Vigyázzon magára!
Igen.
Nahát!
Nyilvánvaló, hogy a szájába adták...
a fegyőr narratíváját.
Kell nekik egy rab, aki alátámasztja a történetüket,
hogy az ügy soha ne jusson a bíróság elé.
Állandó félelemben élünk.
Nem tudjuk, mikor fognak az őrök zsarolni, verni minket,
vagy akár megölni...
Gadson fegyőr
az úgynevezett „Romboló brigád” tagja.
Olyan, mint egy bűnöző banda. Elvetemültek.
Néhány srác kezét is eltörték. Kiverték a fogaikat.
Megengedték, hogy rátámadjanak rabokra,
és rászoktak a fizikai kegyetlenségre.
Nyolc évig dolgoztam az Alabamai Büntetés-végrehajtási Hatóságnál,
és senkinek nem szabadna átélnie olyan helyzetet,
ami jelenleg a börtönben uralkodik.
VOLT FEGYŐR
A fegyőröknek megbízhatónak és hitelesnek kellene lenniük.
Olyannak, aki akkor is helyesen cselekszik, ha senki sem figyeli.
De Alabamában ez nem így van.
Folyton arra gondoltam, hogy nem kellene részt vennem ebben.
Annyi minden történik ott bent.
Most sok fegyőr felmond.
Néha egy fegyőrünk van 300 fogvatartottra.
Az alacsony létszám és a kötelező túlórák miatt
az őrök olyanok, mint a zombik.
Nézd ezt az alvó fickót a fülkében!
Ez a terem.
Nincs őr a teremben. Egy se.
Nincs őr a hálóteremben.
Egy sincs a hálóteremben.
Hogy kérjünk segítséget?
Annyira híján vannak a fegyőröknek,
hogy felvesznek bárkit, aki hajlandó dolgozni.
Sokan azért keresik ezeket az állásokat, mert irányítani és uralkodni akarnak.
Ők voltak azok a gyerekek, akiket az iskolában piszkáltak,
ezt a bélyeget cipelik magukkal,
és most
ők lettek a zaklatók.
Ők lettek a zaklatók.
Az összes őr egyenesen megmondta:
„Bármit csinálnak a rabok, neked mindent lehet.”
„Ha dörömbölnek, verd szarrá őket!”
„Visszapofáznak, verd szarrá őket!”
„Szabályt szegnek, verd szarrá őket!”
És ők ezt tették, szarrá verték őket.
Rehabilitációnak kellene lennie. Hol van a rehabilitáció?
Azzal, hogy kivered belőle a szart, senkit nem fogsz rehabilitálni.
Ez nem csak néhány rossz példa.
Ez a megszokott gyakorlat minden börtönben.
A pro se-pereknek hosszú története van.
Évtizedeken át ugyanazok ellen az őrök ellen emeltünk vádat.
A pro se azt jelenti, hogy magunkat képviseljük,
ügyvédi segítség nélkül.
VÁDEMELÉS
Nem ők kezdeményezik a pert, hanem mi.
JOGOK MEGSÉRTÉSE
Ezt tanították nekünk a Halifax megyében.
Elég papírt írtunk ahhoz, hogy az emberek megértsék...
LEÜTÖTT ÖKÖLLEL
...milyen széles körű ez a probléma.
JOBB LÁB, HÁT ÉS GERINC TÖRÉSE
A PÉNISZEM, A HEREZACSKÓM, A HERÉIM ÜTLEGELÉSE
Megkeresed a szövetségi bíróságokat, és rákeresel a pro se peres ügyekre.
Büntetés-végrehajtási Hatóság
De mivel nem törődnek az életünkkel,
a tetteiknek nincsenek következményei.
Steven Davis halála után Roderick Gadson fegyőrnek egy másik,
erőszak alkalmazásával kapcsolatos ügyben kell tanúvallomást tennie.
Húsz pert indítottak maga ellen. Ezek pro se-perek.
Hasonló mintát követnek.
- Látta? - Láttam, amit állítanak.
- Felismeri a dokumentumot? - Nem.
Felolvasná?
„Ezek az őrök aztán tenyérrel, ököllel, lábbal,
botokkal és pajzzsal vertek.”
„Tapostak, rúgtak, ököllel ütöttek,
pofoztak, bottal és pajzzsal vertek.”
„Többször is kijelentettem, hogy nem állok ellen.”
„Ismét figyelmen kívül hagyták a kérésemet.”
Nem ismerős ez? Nem idézett fel semmit magában?
Nem.
Nem mondom, hogy soha nem alkalmaztam erőszakot,
mert akkor hazudnék. Soha nem alkalmaztam túlzott erőszakot.
- Nem volt túlzott erőszak? - Nem, uram.
Egy másik férfit mesterséges kómába helyeztek
az ön és csapata által okozott verések miatt.
Ez szükséges erőszak volt?
Ha műtétre készülnek, akkor is alkalmazhatnak mesterséges kómát.
Csak úgy mondom.
„Gadson rendőr megragadott, felemelt
és a betonpadlóra vágott, miközben bilincsben voltam.”
Erről se jut semmi eszébe?
Hát ez...
Ezek... Mind csak vádaskodások.
Akkor ön komolytalan vádak áldozata?
Ha így tetszik.
Ha egy fegyőr ellen peres eljárás folyik,
sokan így tekintenek rá:
„Elvesztettem a szüzességemet.” Érted?
Ha megírtad a nyilatkozatodat, kikérdeztek a nyomozók
és tisztáztak,
akkor a bíróság előtt ez rögtön lezárt ügy lesz.
ELUTASÍTVA
HATÁLYOSAN ELUTASÍTVA
KERESET ELUTASÍTÁSA
Ahány perben részt vettem, egyetlen fogvatartott sem nyert soha.
De néhány pert megegyezéssel zárt le, nem igaz?
Ki? Én?
Az ügyvédje egyezséget kötött az ön nevében.
Nem tudom, melyeket zárták le így.
Volt olyan, hogy kártérítést fizetett
- egy ilyen per miatt? - Soha.
Az állam fizeti a jogi költségeiket.
Ha veszítenek, az állam fizeti a kártérítést.
Az elmúlt öt évben Alabama kifizetett 51 millió dollárt a börtönrendszerének
védelmére és a visszaéléssel vádolt börtönőrök védelmére.
Egy egész állami apparátus ellen pereskedünk.
Nem csak a fegyőrök, őrmesterek vagy hadnagyok ellen.
A századosok, a börtönigazgatók, az irodáik
és a főügyészi hivatal
mind tudják, hogy az állam rendezi a pereket,
ezért vernek, vernek és vernek embereket.
És ezeket az embereket nem bocsátották el. Nem függesztették fel őket.
Nos, talán több joguk van, mint nekem.
- Hogyan? - Tudja.
Ezért védi őket.
- Magát is védi valaki, nem? - De igen.
2020. DECEMBER
Üdvözlöm a Jeff Porch Show-ban, az FM Talk 1065-ös csatornán!
A börtönproblémával szeretném kezdeni.
Az Igazságügyi Minisztérium foglalkozik vele, megfigyeli a börtönöket.
Így működik ez.
A szövetségi kormány mondhatná: „Nem tudjátok ezt megoldani.
Mi megoldjuk helyettetek.” Mi lesz itt, ha ez történik?
Mai hír: az Igazságügyi Minisztérium pert indít
az állami börtönökben uralkodó körülmények miatt.
Az Igazságügyi Minisztérium vizsgálata megállapította,
hogy az alabamai börtönrendszer egészében alkotmányellenes körülmények uralkodnak.
Az Igazságügyi Minisztérium riasztó új jelentése
felfedte a szörnyű körülményeket,
valamint a gyilkosságok és nemi erőszakok rendszeres előfordulását.
A börtönhatóság szerint rendszeresen előfordulnak erőszakos túlkapások,
szexuális visszaélések és fogvatartottak halálesetei.
Úgy tűnik, az alabamai hatóság nem tudja meggátolni a kábítószer-kereskedelmet,
és a jogtalan erőszak is gyakori a börtöneikben.
Nővérek hallották, ahogy verés közben az egyik őr így kiabál:
„Én vagyok a halál kaszása, most mondd ki a nevem!”
Mindez négy évvel azután, hogy a minisztérium vizsgálatot indított
az állam börtönrendszere ellen.
Az állami tisztviselők ezt visszautasítják.
Alabama állam főügyésze, Steve Marshall.
Nem kétséges, hogy a Igazságügyi Minisztérium célja
az Alabamai Büntetés-végrehajtási Hatóság átvétele.
Ezt a megoldást mi nem tartjuk megfelelőnek.
Meg fogjuk védeni Alabama érdekeit.
Halló?
Hogy vagy?
Örülünk, hogy az Igazságügyi Minisztérium pert indított.
ALABAMA ÁLLAMI BÖRTÖNÖK VIZSGÁLATA
Ez történik valójában. Ez nem a mi verziónk.
Ez egy független, harmadik fél által végzett vizsgálat.
Az egyetlen dolog, ami aggaszt,
már láttad te is, amit Marshall főügyész mondott:
„A szövetségiek ne dirigáljanak, nem ők irányítják Alabamát.”
Ez már egy harc.
A perben szereplő bizonyítékok elsöprőek.
Hogy védhetik ezt?
Nem tudtad, Marshall főügyész?
Ha megtudnám, hogy egy olyan államot
képviselek, ahol ez folyik,
és az az álláspontom, hogy
„minden rendelkezésemre álló eszközt felhasználok ennek védelmére”,
akkor ez sokat elárul
Alabama államról.
Ne feledjük,
hogy ez volt a Konföderáció szíve.
Itt volt a Konföderációs Államok fővárosa.
Minden, amit Alabama az igazságosság és az egyenlőség terén tett,
azt a szövetségi kormány kényszerítette rájuk.
A polgárháborútól a rabszolgaság megszüntetésén át
a szegregáció felszámolásáig.
ÁLLÍTSUK MEG A FAJOK KEVEREDÉSÉT!
Nem hisznek abban, hogy kívülről diktálhatják,
hogyan bánjanak az embereikkel.
Érted ezt? Alabamai megoldást fogunk alkalmazni.
Alabamai megoldásnak kell lennie. Nem tűrhetjük, hogy a minisztérium
átvegye az irányítást, és szabadjára engedje az embereket.
KAY IVEY KORMÁNYZÓ
Ez a mi problémánk. El kell ismernünk, meg kell oldanunk.
Hahó!
Tartsd egy pillanatot!
Most épp nem vagyok túl jó véleménnyel Alabamáról.
Mert az Igazságügyi Minisztérium kivizsgálta,
és nem tesznek semmit az ügyben.
Most senki sem kap feltételes szabadlábra helyezést.
KEGYELEM ÉS FELTÉTELES SZABADLÁBRA HELYEZÉS
Az Alabamában kiadott feltételes szabadlábra helyezések száma
új mélypontra zuhant.
A feltételes szabadlábra helyezések aránya három év alatt
megdöbbentő 72 százalékkal csökkent.
Alabama feltételes szabadlábra helyezési aránya
olyan alacsony, hogy nem ad reményt a foglyoknak.
Tizenhat éves korom óta ülök.
És már 33 éve vagyok itt.
Háromszor kértem a feltételest.
Tehát milyen lelkiállapotban lehetnék?
Csak üljek itt, és mondjam azt, hogy talán 50 éves korom után kiengednek?
De nem fogok úgy tenni, mintha nem érteném a bűncselekmény másik aspektusát.
Néhány áldozat valóban a poklot élte át.
És ezt nem tudom enyhíteni.
De azt akarják mondani,
hogy a srácok közül egyik sem érdemel második esélyt?
Fáj, ha erre gondolok.
Drogoztam.
Átmentem az egész folyamaton.
Ez csak egyfajta védekező mechanizmus. Nem segít semmit.
Próbáljuk kizárni a dolgokat, amik fájdalmat okoznak nekünk.
A fájdalmat, hogy soha nem jutunk ki.
És nem fogok hazudni.
Nem voltam példás fogoly.
Drogokat árultam, szar cuccot, ami nem volt jó.
De a fegyőröknek nagy szerepük van ebben.
A beérkező kábítószer nagy mennyiségben az őröktől származik.
Ha olyan őr vagy, aki hajlandó behozni cuccot,
akkor az nem egy szabadpiaci üzlet.
Olyan, mint egy monopólium.
- Egy őr be tud vinni drogokat? - Könnyen. Nagyon könnyen.
Elöl nincsenek ellenőrzőpontok, és kutyák sincsenek már,
így nem is figyelnek igazán.
Talán félnek tőle, hogy valakit elkapnak,
és akkor ki kell rúgniuk, mert olyan kevés a munkaerő.
Mi a rosszabb: ha valaki drogot hoz be, vagy ha nincs börtönőr?
Ez a hálóterem, ahol vagyok, állítólag egy rehabilitációs kezelő.
És amikor a srácok idejönnek, a legtöbbjük segítséget kér.
Ez egy szövetségi finanszírozású program 1999 óta.
Az a pénz nem jut el hozzánk, ez halál biztos.
Nincs olyan program, amely a drogfogyasztókat kezelné.
Nincs visszaesés-megelőzés.
Itt senki sem segít nekünk semmiben.
Az történt, hogy a tanácsadónk,
aki kilenc éve dolgozott itt,
beadta a felmondását.
Mielőtt elment, gyakorlatilag elmondta nekem, hogyan kell csinálni.
És jelenleg én vagyok a kezelések felelőse.
Én vezetem az órákat.
Készítek egy listát az előkezelésről,
az aktív kezelésről és az utókezelésről...
Egy tesónak segítek, hogy bejusson ide. Így vagyunk.
El tudom mondani, hogy mit tettem a rehabilitáció érdekében,
de biztos, hogy több módszer is létezik, mint amennyit én ismerek,
azok számára, akik meg akarják próbálni,
hogy leszokjanak róla.
Főleg arról, ami legnagyobb arányban öli meg az embereket.
Ez állandó probléma.
Ma reggel egy srác túladagolta magát. A vécében találtuk meg.
Túladagolta magát, de itt nincsenek rendőrök.
Próbáljátok felemelni! Tartsd!
Nem akarom nézni, ahogy emberek halnak meg.
Ki kell szedned belőle, haver.
Van egy mosodai kocsink. Elvisszük őket a gyengélkedőbe.
Mi leszünk a mentőautó.
Néhányuknak sikerül, néhányuknak nem.
Folyamatosan látod, ahogy emberek halnak meg, túladagolják magukat,
de nem tehetek többet, érted, mire gondolok?
Elég nehéz, mert megismered őket.
Tudod, hogy normális emberek, csak van egy problémájuk.
Tudna mondani valamit a bűnözői magatartás természetéről?
ALABAMA FŐÜGYÉSZE
Szerintem léteznek gonosz emberek.
És szerintem vannak olyan emberek, akik egyáltalán nem tisztelik
az emberi életet.
A börtönrendszer működőképes? Vagy alapos átalakításra szorul?
Van egy stratégiai tervünk.
Van egy vita, miszerint valamilyen rendszerszintű probléma van
minden létesítményünkben, de ezzel egyáltalán nem értek egyet.
Meg merjük védeni a jogainkat.
Ez az állam mottója, ami szerintem sokat jelent.
Lehetőségünk van fellépni
az ellen, amit a Igazságügyi Minisztérium túlkapásának tartunk.
Nem feltétlenül fogadjuk el azt a tényt, hogy Washington
adjon mindenre választ.
Mi magunk akarjuk megtenni, olyan módon, ahogy az szerintünk Alabamának jó.
Valójában a kormányzó terve is ezt bizonyítja.
Őexcellenciája, Kay Ellen Ivey.
Sok a tennivaló.
A törvényhozók a szövetségi kormány utasítására kötelesek megoldani
az állami börtönrendszerben fennálló problémákat.
Halljuk a kormányzót élőben Montgomeryből!
Köszönöm, hölgyeim és uraim! Kérem, üljenek le!
Már hallhatták ezt tőlem, és most újra elmondom.
Ez Alabama problémája, amire Alabamában kell megoldást találni.
Várom, hogy mindannyian együtt dolgozhassunk a megoldásán.
Megkértem Dunn biztost,
hogy építsen három új börtönt, hogy a létesítményeink
ne a fogvatartottak tárolását, hanem a rehabilitációt célozzák.
MEGBÍZOTT, ALABAMA BÜNTETÉS-VÉGREHAJTÁSI HATÓSÁG
A kormányzó terve szerint a 11 nagy börtönt három regionális
óriási börtönnel kell felváltani.
Ennyire képes Alabama állam?
Emberek halnak meg,
embereket gyilkolnak meg, és csak annyit mondanak:
„Új börtöneink lesznek.”
Ez nem oldja meg a túlzsúfoltság problémáját.
A probléma marad, mivel a Büntetés-végrehajtási Hatóságnak
ugyanannyi ágya lesz.
Így van?
Nagyjából.
A kormányzó becslése szerint az új börtönök költsége
kb. 900 millió dollár lenne.
- Kilencszázmillió dollár. - Kilencszázmillió dollár.
Az új börtönök építésének semmi köze a minisztérium megbízatásához.
Az új létesítmények nem oldják meg...
Nem létező vizsgálatok, erőszak, tiltott drogok...
Ez kizárólag arról szól, hogy szerződéseket adjanak ki
az új börtönök építésére.
KORMÁNYZÓ
Sok ember akar hasznot húzni ebből.
Tehát a három óriási börtön építése egy hatalmas pénzügyi trükk.
Meg fogjuk építeni a börtönöket, mert szükségünk van rájuk.
Itt senki sem érti meg.
A börtönben egy őr agyonverte.
Egy őr?
Mit csinált, hogy börtönbe került, Sandy?
Egy párral volt, és a vele lévő srác lelőtt valakit.
Steven vele volt, ezért őt is elítélték gyilkosság miatt.
Drogozott vagy ivott a fiad?
Néha, ahogy mindenki, tudod.
Sok embert hidegen hagy. Azt mondják, megérdemlik.
Börtönbe kerültek. Mit vártál?
Nem érdekli őket, hogyan bánnak velük.
Soha nem gondoltam volna, hogy ilyen helyzetbe kerülök.
Hogy azzal kelljen törődnöm, hogyan bánnak az emberekkel a börtönben.
Arra várok, hogy Stevie cellatársa,
James Sales kijöjjön, és beszélhessünk.
Most éppen túlságosan fél.
Amit meg tudok érteni.
Stevie nem az egyetlen, akit megvertek.
És másokat is meg fognak verni.
Megérdemlik, hogy biztonságban legyenek.
Kicsit feszültebb és stresszesebb a helyzet, mint általában.
A vezetés azt hiszi, én hívtam ide az Igazságügyi Minisztériumot.
Úgy érzik, hogy ki akarom őket rúgatni.
Úgy érzik, hogy az ő érdekük az, hogy a Szabad Alabama Mozgalom megszűnjön.
Minket meg eltemessenek egy cellában.
Mindig igyekszem két-három embert magam mellett tartani,
és próbálom elkerülni, hogy egy eldugott helyen elkapjanak.
A francba, az a rohadt gázspray! Nézd meg ezt a szart!
Rátámadtak Robert Earlre. A rendőrség csinálta ezt a szart.
Nézd meg ezt! Kapcsold fel a villanyt!
Nézd ezt a sok vért!
Kivonszolták innen.
Uram, irgalmazz!
Azt mondták: „Robert Earl nem ugrálhat.”
Amikor lábbal arcon rúgta, a földön feküdt.
Már a földön feküdt, amikor újra megütötte.
Az ajtóban álltam.
Láttam, ahogy a lábánál fogva kirángatta.
Az arca a földön volt, és vércsíkot hagyott maga után,
egészen az ajtóig.
ROBERT EARL BARÁTJA
A cellatársa hívott fel.
Az őrök azt hitték,
hogy megölték.
Arccal lefelé,
a lábánál fogva vonszolták az irodába.
Amikor próbálták feltakarítani a vért,
valami vegyi anyag kiömlött.
Ez ébresztette fel.
Ekkor jöttek rá, hogy még életben van.
ROBERT EARL CSALÁDJÁNAK OTTHONA
Próbálják titokban tartani.
ROBERT EARL UNOKAHÚGA
Mindenki úgy tesz, mintha nem történt volna meg.
ROBERT EARL ÉDESANYJA
Sajnáljuk, ilyenkor nincs elérhető telefonkezelő.
Kérjük, hagyjon üzenetet!
Nem közlik, hogy van a gyereked.
ROBERT EARL ÉDESAPJA
Mész az ágyba, ott ülsz, és csak arra tudsz gondolni, hogy van.
Senkinek nem mondanak semmit.
Tudni akarom, mi folyik itt.
Tudni akarom, hogyan tudunk összefogni, segíteni
és igazságot adni neki, amit megérdemel.
És ha valaki valaha is törődött Robert Earllel,
akkor most itt az ideje, hogy kiálljon mellette.
Itt az ideje, hogy az igazságért tüntessenek,
az igazságtalan rendszer ellen.
Mert ez egyáltalán nem helyes.
A BUSZ HÁTULJÁTÓL A BÖRTÖN ELEJÉIG
- Alabama törvényhozói! - Elég volt!
- Igazságügyi Minisztérium! - Elég volt!
A TESTVÉREIM ŐRZŐJE?
- Igazságügyi Minisztérium! - Elég volt!
Apám kiskorom óta börtönben volt,
de ő volt a legnagyobb hatással az életemre.
ROBERT EARL LÁNYA
NINCS IGAZSÁG NINCS BÉKE
A rabok is emberek.
Az apám is ember.
Egy nagyszerű ember.
És jobb bánásmódot érdemel.
Minden fogvatartott jobb bánásmódot érdemel.
- Elég volt! - Harcolj a holnapért!
- Elég volt! - Elég volt!
A tüntetők a börtönrendszer
fogvatartottakkal szembeni embertelen bánásmódját kifogásolják.
Míg a képviselőház előtt a tüntetők cselekvést követelnek,
odabent egy megbeszélés zajlik ezen aggályok kezeléséről.
Kay Ivey kormányzó egy bizottságot jelölt ki,
hogy vizsgálják meg a problémákat. Ők ma találkoztak.
A VIZSGÁLÓCSOPORT ELNÖKE
Miután ismertettük a megbeszélés szabályait, kezdjük is el!
Természetesen a bűncselekmény elkövetőinek elítélése esetén
a lakosság abszolút és teljes védelmét
csak az elítéltek kivégzésével lehetne biztosítani.
A lelkiismeret és az amerikai alkotmány korlátai azonban
nem tolerálják a jogsértés ilyen szélsőséges következményeit.
Így azzal a ténnyel kell együtt élnünk,
hogy a bűncselekményért elítéltek többsége
egy napon újra szabadon fog sétálni.
Ezért eljött az idő, hogy elindítsuk a programot.
Jeff Dunn büntetés-végrehajtási biztos következik.
Ez itt a fiam, Steven Davis.
Még mindig nem értesítettek a börtönrendszertől,
hogy mi történt a fiammal.
Csak azt tudom, amit nyilvánosságra hoztak,
hogy a fegyőrök verték meg.
Egy kutyával is jobban bánnak.
Remélem, hogy igazságot fognak tenni,
és valamilyen formában választ fogok kapni.
Kérem, üljenek le!
Korlátozott az időnk, amit erre tudunk szánni.
A részletekről nem beszélhetek. A nyomozás még folyamatban van.
- És fogadom... - Még mindig tart?
Még mindig folyik, és tovább fogjuk folytatni...
MEGBÍZOTT ALABAMAI BÜNTETÉS-VÉGREHAJTÁSI HATÓSÁG
...a tények alapján, kiterjesztve, amennyire ez megengedett.
- Tehát felhívhatom az ügyészséget? - Igen, asszonyom.
- Tudakozódhatok? - Igen, így van.
Azt mondták, hogy nem ismerik Stevie nevét.
HELYETTES MEGBÍZOTT
Nem tudok reagálni arra, amit mondtak,
de mi így jártunk el.
Örülök, hogy megismertem!
- Szintén. - Oké.
Semmi.
Nem akarják látni azt a fotót.
Tudom, hogy nem akarják.
De meg akarom mutatni a világnak, hogy mit tettek,
hogy miért kiabálok és ordítok.
A rabok félnek.
Látják, hogy ez történik, és semmi, nincs igazságszolgáltatás.
Szerinted nem félnek, hogy őket is megölik?
Én is félnék, ha a szomszéd cellában
agyonvernék a haveromat.
Egy forrásunk értesített minket, hogy valami történt a Donaldson Börtönben.
Cellájában holtan találták James Sales fogvatartottat.
Az ápolószemélyzet azt mondta, hogy vér folyt
a végbeléből, a szájából és az orrából.
Ő volt Steven Davis cellatársa,
amikor Stevent az őrök agyonverték.
Azóta meg volt győződve arról,
hogy a Büntetés-végrehajtási Hatóság próbálja megölni őt,
és könyörgött, hogy helyezzék át.
Kevesebb mint egy hónap múlva szabadult volna.
JAMES SALES BARÁTJA A BÖRTÖNBŐL
A nappali műszak talált rá.
Sales már teljesen merev volt, és fehér, mint a fal.
Gyakori, hogy az őrök cigarettát, cukorkát adnak a srácoknak,
hogy ne dörömböljenek, és nyugodtak maradjanak, vagy ilyesmi.
A kiosztó konkrétan azt mondta:
„Az őrök azt mondták, hogy ezt Salesnek adjam,
nem adhatom el nektek, ez Salesé.”
Nem tudom, mi volt abban a cigiben.
Ki tudja, mit tettek bele.
A börtönben a foglyok ezt „hot shot”-nak hívják.
Ez James Sales boncolási jegyzőkönyve.
Fiatal srác, se drogok, se sérülés,
halál oka ismeretlen.
Valaki, aki mindjárt szabadul, ilyen fiatal,
nincs egészségügyi problémája, és hirtelen meghal,
ez nekem egyszerűen nem áll össze.
Ő a mintapéldája annak, hogy milyen elcseszett,
mennyire rohadtul elcseszett ez a rendszer.
Sales kisebb bűncselekményt követett el,
amikor betört egy üres épületbe.
Nem bántott senkit.
Úgy tűnik, hogy nem is vitt el semmit.
Aztán 15 év börtönre ítélték,
és Alabama állam legszigorúbb biztonsági fokozatú börtönébe került.
BÜSZKESÉG ÉS PROFESSZIONALIZMUS BÜNTETÉS-VÉGREHAJTÁS
Ez a srác rehabilitációra szorult.
Nem kellett volna a büntetés-végrehajtási rendszer
legmélyebb poklába kerülnie.
BEMENNI TILOS
Aztán látnia kellett,
ahogy Steven Davist meggyilkolják.
Egyszer azt mondta nekem, hogy hajlandó beszélni Steven anyjával,
de nem tudta, hogy az abban az egységben dolgozó őrök közül
visszajön-e valaki érte, hogy elkapja.
Azt mondtam: „Őrizd, amit tudsz, amíg kijutsz!”
Legtöbbször kiderül, hogy a véletlen egybeesések nem is véletlenek.
A nyomozás azt állapította meg, hogy James Sales „természetes okból” halt meg.
A Büntetés-végrehajtási Hatóság
nyomozati aktájának áttekintésére irányuló kérelmet elutasították.
MENJ A TEMPLOMBA, VAGY ELKAP AZ ÖRDÖG!
TIZENEGY HÓNAPPAL ROBERT EARL MEGVERÉSE UTÁN
Tizenegy hónapja vagyok itt. Elkülönítve.
Igazságtalanul.
Hiszem, hogy az Alabamai Büntetés-végrehajtási Hatóság
próbált meggyilkolni.
Nem volt fegyverem, nem jelentettem fenyegetést,
amikor három, gumibottal felszerelt fegyőr
megtámadott, megpróbált megölni, és több percre bezárt egy cellába,
arccal lefelé fekve a saját véremben.
Ennek következtében nem látok többé a bal szememre.
Most azzal próbálkoznak, hogy magánzárkában tartanak.
Az ételt egy mosodai zsákba rakják, ami a rácsokra van akasztva.
Aztán fegyelmit adnak, mert dolgokat akasztok a rácsra.
De ha a földre teszem, elviszik.
Patkányok.
Tizenegyet fogtam egy éjszaka.
Ha belenézel a vécémbe, láthatod, hogy folyik ki.
Mintha pszichológiai kínzás lenne
a bántalmazáson felül, amivel meg kell küzdenem.
Most már lassan eljutok oda, hogy belefáradok a pereskedésbe.
Bármit is teszek,
visszaélnek a hatalmukkal anélkül, hogy bármilyen következménye lenne.
Szóval ilyen helyzetekben,
amikor lefújnak, rám vetik magukat, bezárnak,
az első gondolatom az, hogy erőszakos legyek.
Tudod, mindig visszatérsz ahhoz, amire kondicionálva lettél.
Fiatalabb koromban az erőszak nyelvét beszéltük.
Nem sokan mernek butaságokat mondani neked, ha tudják,
hogy hevesen, agresszív módon reagálsz.
Lehet, hogy rosszul fogom fel a dolgokat.
Talán rengeteg vérontás kell ahhoz, hogy az emberek azt mondják:
„Várjunk csak, ennek véget kell vetni!”
Amíg tényleg beavatkoznak.
Majdnem három éve, hogy Stevie meghalt.
Végre bemehetünk Steve Marshall főügyész irodájába,
hogy megtudjuk, vádat emelnek-e azok ellen,
akik megölték Stevie-t.
Hallani akarom a magyarázatot, hogy miért taposták el őt...
hogyhogy ez nem gyilkosság,
hogy miért érdemelte ezt.
Érted?
Mondják el, miért érdemelte meg, hogy agyontapossák.
Ez a kegyetlenség ebben az egészben.
Mindenkivel találkoztam.
Azt mondták, nem emelnek vádat.
Kerek perec. Vége. Azt mondta, nem emelnek vádat.
Elmagyarázta nekem, hogyan...
Várj! Hogyan...
Hogyan...
Kell a légkondi.
Hogyan...
Hogyan nyomoztak.
Elmesélték nekem a történetet a saját szemszögükből.
A nyomozóikkal.
Elmondták, miért halt meg.
Stevie életveszélyesen rájuk támadott, ezért meg kellett ölnünk.
Van egy törvény, ami arra vonatkozik, ha valaki megpróbál megölni téged,
és védekezésből megölöd.
Ez egy önvédelmi törvény.
Azt mondja, hogy Alabamában van egy önvédelmi törvény,
amit Floridából vettünk át.
Elmondták az egész szörnyű történetet.
Azt, ami szerintük történt.
Egy évvel a bántalmazása után Robert Earlt áthelyezik a magánzárkából
a Limestone börtön általános részlegébe.
Még mindig szemműtétek és beavatkozások várnak rám.
Azért látszólag jól néz ki.
De a sérült rész elmosódott, egy csomó hegszövet borítja.
Ez megalázó érzés.
Majdnem 30 éve olvasok és írok. Csak ezt csináltam.
Most meg kell tanulnom mindezt egy szemmel csinálni.
Az volt életem egyik legnagyobb küzdelme,
hogy megőrizzem az ép elmémet, lelki békémet és életfelfogásomat
anélkül, hogy letérnék az útról, és a haragom és frusztrációm miatt
teljesen más irányba indulnék el.
De sikerült rendbe jönnöm.
Telefonon beszélek a testvéreimmel más intézményekből,
mert még mindig többen hagyják el hullazsákban az alabamai börtönöket,
mint ahányan feltételessel.
Sok testvér kezdi kérdezgetni, hogy mit tegyünk.
Konferenciabeszélgetés 11 résztvevővel.
Kinetik vagyok, Robert Earl.
Jó reggelt, Robert Earl!
Ha mondhatok valamit... Ha visszatekintünk a történelemre,
nem volt olyan csoport, amely vérontás nélkül nyerte volna el
a valódi szabadságot.
Ha erőszakosak veled, akkor jogod van megvédeni az életed.
Igen, tudom, hogy ez a leggyakoribb álláspont,
hogy ki kell állnunk, mindenáron meg kell védenünk magunkat.
De nem hiszem, hogy ez elősegíti a célunkat.
Igen.
Szerintem intellektuális módon kell intéznünk a dolgokat,
és nem érzelmi alapon.
Oké.
Azt gondoljátok, hogy egy békés tüntetés megváltoztatja a törvényt
anélkül, hogy erőszakhoz folyamodnának?
Ha megnézzük a lehetőségeket: erőszakos, erőszakmentes,
munkabeszüntetés, bojkott,
mi a legjobb módszer arra, hogy ott támadjuk a rendszert,
ahol a legnagyobb kárt okozzuk?
A zsebét kell támadni, az jobban fáj, mintha a száját ütnénk.
Pontosan.
Az egyetlen dolog, ami sikerülhet,
az az, hogy leállítjuk a gépezetet, abbahagyjuk a gyártást,
a szolgáltatásokat.
Megkaptuk a börtönben dolgozók hivatalos névjegyzékét.
Mindhárom műszakot be kell vonni.
Mindig is tudtuk, hogy a munkánkról szól ez az egész.
A fogvatartott dolgozók több mint 450 millió dollárnyi árut és szolgáltatást
állítanak elő évente Alabama állam számára.
Munkát adnak neked.
Nem számít, ha az a munka veszélyes.
Nem számít, ha beteg vagy.
Ha megtagadod a munkavégzést, fegyelmit kaphatsz...
MUNKAVÁLLALÁS MEGTAGADÁSA
...és magánzárkába rakhatnak.
És ezek nem csak börtönmunkák.
Sok foglyot adnak bérbe vállalatoknak.
Vagy állami munkák elvégzésére.
A Közegészségügyi Hatóságnál dolgozom a településeken mindennap.
Csak két dollárt kapok naponta.
Montgomery belvárosában is fogvatartottak dolgoznak.
Még a kormányzó rezidenciáján is, ahol Kay Ivey lakik.
BÜNTETÉS-VÉGREHAJTÁSI HATÓSÁG SZÁMLA
FEGYENC MUNKA 2018. OKTÓBER KORMÁNYZÓ REZIDENCIA - ÖSSZ. 840 DOLLÁR
Kay Ivey annyira fél a börtönöktől, mert olyan veszélyesek,
a sok gyilkossal és erőszaktevővel, senki sem akarja őket a városban látni.
Pedig egy csapat közülük mindennap ott mászkál a rezidenciád körül.
Példás vagyok, de elutasítják a kérelmemet,
ahányszor feltételes szabadlábra helyezésért folyamodom.
Engedik, hogy a városban dolgozzak,
de nem bíznak bennem annyira, hogy feltételessel elengedjenek,
hogy hazamehessek a családomhoz.
Mit gondol, az emberek valóban rehabilitálhatók?
Nem tudom, hogy erről konkrétan lehet-e beszélni.
Szerintem bárki megváltozhat.
Ezt állítom.
Szerintem Isten megszállhat valakit. Hiszek a kegyelem gondolatában.
De a kegyelem önmagában nem jelent szabadulást a börtönből.
A kegyelem azt jelenti, hogy megszabadulhat bűnei terhétől.
Az itteniek kezdenek rájönni,
hogy egy rabszolgatáborba kerültünk,
ahol azt mondják nekünk: „Ingyen fogtok nekünk dolgozni,
amíg meg nem haltok.”
Ha mindenképp alkotmányellenes börtönt akarnak működtetni,
akkor működtessék ők maguk!
Leírtam néhány dolgot, hogy az emberek felkészüljenek,
hogy tudják, miről szól a leállás, hogyan kell viselkedni.
Éjjel-nappal telefonálunk,
beszélünk a testvérekkel a Fountainből, a Ventressből,
az Easterlingből, a Statonből, a Donaldsonból, a halálsorról...
- Erről szól ez az egész. - Igen.
Legyőzhetünk titeket, ha nem dolgozunk nektek, seggfejek!
Nem lehetünk erőszakosak vagy ostobák,
ezért sztrájkkal próbáljuk megmutatni, mi történik.
Itt a csodálatos lehetőség,
hogy több mint 20 000 foglyot összehozzunk
egy állami szintű leálláshoz.
Itt vagyunk Ventressből Hamilton
Fountain belép Holman
Ezzel kényszerítjük Alabamát, hogy kezelje ezt a humanitárius válságot
most azonnal,
és ne akkor, amikor egy bíró döntést hoz egy ügyben.
Most azonnal. Mert mi most haldoklunk.
2022. SZEPTEMBER 26.
A mai naptól kezdve tilos minden fogvatartott számára
bármilyen munkát végezni.
Alabama államban a fogvatartottak sztrájkolnak.
Ez az állam összes nagyobb börtönét érinti.
FEGYENCEK TILTAKOZÁSA
Az eddig példátlan, rendszer szintű munkabeszüntetés
a törvényhozóknak szánt üzenet.
Egyesek szerint ez a tiltakozás régóta várható volt,
miután az Igazságügyi Minisztérium pert indított Alabama ellen
a börtönkörülmények miatt.
A fogvatartottak megtagadták a munkavégzést a konyhákban,
a mosodákban és mindenhol.
Senki sem fog dolgozni! Bármi áron
Együtt kiállunk, külön-külön bukunk el
Hivatalosan is bezártunk.
Megtettük a lehetetlent.
Hogy vagytok?
Megmutatom, milyen energia van az épületben.
Egység. Igazi egység.
Fekete, fehér, mexikói, mindenki.
Együtt állunk ki.
Leírhatatlan béke van.
Az emberek összefogtak egy közös célért.
Ki hallja az imáimat?
Jézus jár a fejemben
Amikor imádkozni hallasz
Jézus jár a fejemben
Ez egy hidegvérű, lassú tánc. Egy nyugodt, lassú tánc.
Tizennégy börtön állt le. Ilyen még soha nem történt.
Az alabamai fegyencek az Igazságügyi Minisztérium
beavatkozását követelik, hogy azonnal vessenek véget,
idézem: „az emberi jogok és méltóság megtagadásának Alabamában”.
A kormányzó hivatala szerint a követelések, idézem:
„Észszerűtlenek.”
Teljesen észszerű követelések voltak.
Nem az volt: „Engedjetek ki, vagy megölök valakit!”
Ezt mondták: „Itt van pár dolog,
amit meg kellene néznetek, és ezek miatt tiltakozunk.”
LIMESTONE BÜNTETÉS-VÉGREHAJTÁSI INTÉZET
Alabama kormányzója nem reagált arra,
hogy csak az elmúlt évben több mint 100 ember lett
gyilkosság, öngyilkosság, kábítószer-túladagolás áldozata.
De nekünk az első napon válaszolnia kellett.
Ez megérteti az emberekkel, hogy mekkora hatalmuk van.
A SZTRÁJK 2. NAPJA
Tudjuk, hogy a Büntetés-végrehajtási Hatóságnál
mekkora az igazságtalanság és a korrupció.
- Igen! - Ma Montgomeryben
a családtagok a fogvatartottak nevében tüntettek,
és nem fognak dolgozni, amíg az Alabamai Büntetés-végrehajtási Hatóság
nem fejleszti a rendszert.
VÁLTOZÁS KELL A FELTÉTELES KIENGEDÉSBEN!
Megverték Robert Earl Councilt. Bezárták Melvin Rayt.
Mégis a Szabad Alabama Mozgalom hívta ezt elő.
Alabamai rabok sztrájkja a körülmények miatt
„Emberek vagyunk” ...Sztrájk az embertelenség ellen...
Rabok sztrájkolnak a „borzalmas" körülmények miatt
Mindenki figyeljen rám!
A lendület a mi oldalunkon van.
A média a mi oldalunkon van.
Mindenki figyel mindent.
Ne legyen erőszak, se fenyegetés, se károkozás!
Állnunk kell a sarat, és kitartani.
Szolidaritást vállalunk ezzel a sztrájkkal és a leállással.
Méltó ellenfelek vagyunk Szolidaritás
A mozgalom erős
A hatóság igyekszik kidolgozni egy tervet
a működtetésre arra az esetre, ha a rabok megtagadják a munkavégzést.
A SZTRÁJK 3. NAPJA
A konferencia hamarosan megkezdődik.
Robert Earl!
Tudjátok, mit adtak vacsorára?
Egy csomag csokoládés kekszet.
Nincs ebéd a Fountainban. Ismétlem, nincs ebéd a Fountainban.
Ennyit adtak?
Ennyit adtak nekünk?
Ennyit kaptunk, tesó.
Éheztetéssel próbálnak behódolásra kényszeríteni minket.
A hatóság szerint a változások logisztikai jellegűek.
De egy megtorlástól félő fegyőr, aki a kamerák előtt nem akart nyilatkozni,
úgy véli, hogy a vezetőség szándékosan
húzza az étkezések idejét,
így a fogvatartottak néha akár 14 órát is várnak a következő étkezésre,
hogy sztrájktörésre vegyék rá őket.
Élelmiszert gyűjtöttünk azoknak, akiknek szükségük lehet rá,
hogy tudják, nincsenek egyedül, hanem együtt csináljuk ezt.
Ezek mind idős emberek.
Emberek, akik 20 éve vannak börtönben.
- Harminchét. - Harminchét éve.
Ő meg 26 éve.
Idősebb fickók... mindent megteszünk, amit tudunk.
Az egész közösséget innen fogjuk etetni.
A felsőbbrendű fekete, de a fehér ember is kap enni.
Nézd a felszolgáló testvéreket ott lent!
Mindenki sorban áll az ételért.
Össze kell fognunk, egységesen. Gondoskodnunk kell egymásról.
Csak így nyerhetünk.
- Harmadik nap kaja nélkül. - Negyedik!
Negyedik. Igen, ez már a negyedik.
A SZTRÁJK 4. NAPJA
Az alabamai börtönökben a hétvégi látogatásokat törölték.
A vezetők nyomást próbálnak gyakorolni
néhány fogvatartottra, hogy menjenek vissza dolgozni.
Bejöttek a cellámba,
testüregi motozásnak vetettek alá.
Megkérdeztem: „Tudjátok működtetni a börtönt ezzel a személyzettel?”
Azt mondta: „Tudod, hogy nem.”
Én: „Akkor miért nem mondjátok el az igazat?
Miért hazudtok, csak mert kaptok egy csekket?”
NEM ÁLLUNK MEG, NEM ADJUK FEL
A SZTRÁJK 5. NAPJA
A Büntetés-végrehajtási Hatóság elleni tiltakozások ötödik napja folytatódnak.
A különleges bevetési egység jelenleg Limestone-ban van,
és nagy átkutatást folytat.
A csapat minden egyes börtönbe ellátogat.
Azt teszik, amit bármelyik hírszerző ügynökség tenne.
Miközben beszélünk, bezárják a srácokat.
Hadd magyarázzak el nektek valamit!
Alabama lakói a legarrogánsabb emberek a bolygón.
Meg fognak verni minket,
mert nem hagyják, hogy pár rab kényszerítse őket.
De ígérem, hogy a pénz, amit minden kibaszott nap
elveszítenek, sokkal több, mint amit Kay Ivey nyilatkozott.
Most zárták be Robert Earlt.
Azt mondják, a rohamcsapat fojtogatta.
Tudja meg mindenki, hogy mi történik!
Azt mondják, hogy Robert Earlt
megtámadták, magánzárkába rakták a Limestone börtönben.
Most bosszút állnak, mert szembeszálltunk velük.
Kemény lesz. De nem lehetünk erőszakosak.
Hogy lehetne erőszakmentes?
Kezdjük elveszíteni a hitünket,
mert úgy érezzük, hogy azt,
aki képviselte a legtöbbünket, elszakították tőlünk.
Ez az emberiség legrégebbi trükkje: oszd meg és uralkodj!
De most nem szabad feladnunk.
Most nem mondhatjuk azt, hogy feladjuk.
Élő és helyi.
Hírek 99.5.
Az alabamai foglyok megtagadják a munkát.
Végül megunják majd, hogy csak kevés alkalmazott
készíti az ételeiket, és szerintem visszatérnek dolgozni.
Nem vagytok olyan helyzetben, hogy követelőzhessetek.
Börtönben vagytok.
Folytassátok az ételkészítést! Folytassátok a mosást!
Nézz a lábadra! Van rajta bilincs?
Nem igazán tudtok tenni semmit.
- Nem. - Sajnálom!
A SZTRÁJK 8. NAPJA
Az alabamai börtönökben
a fogvatartottak sztrájkja a második hetébe lépett.
Minden működik.
KORMÁNYZÓ
A központi ellátásokban nincs fennakadás.
Kiéheztetnek minket.
Megőrülünk az éhségtől, ez az igazság.
Az éhes ember nagyon veszélyes.
Veszélyes leszel tőle.
Mert kétségbeesetté tesz.
Tudják, mit csinálnak.
Egymás ellen fordítanak minket.
Mindenki a végletekig feszült.
Mocsokban vagyunk,
úgy mosunk, mint egy harmadik világbeli országban.
Aztán itt vannak a mentális járóbetegek
a többiekkel, a rendes fogvatartottak között.
Ők semmit sem értenek.
Nem akarnak hallani semmiféle leállásról.
Ezért óvatosnak kell lennünk velük,
vigyáznunk kell, hogy ne legyen bajuk, és másoknak se.
A jelenlegi alkalmazottak szerint a börtön falain belül
a helyzet erőszakmentes.
De azt is mondják, hogy ez így nem mehet tovább.
A fogvatartottak segítsége és munkája nélkül
ez a rendszer túl nagy terhelésnek van kitéve.
A SZTRÁJK 9. NAPJA A SZTRÁJK 10. NAPJA
Várj egy percet!
Ezt nézd...
Tudod, mióta Robert Earl nem elérhető,
nem igazán szerveződünk egységként.
Ő tudja inspirálni az embereket, hogy egy csapatként dolgozzunk.
Felhívni az összes börtönt,
összekötni azokat az embereket, akik ezt megvalósíthatják.
Szóval fogalmam sincs, hol van.
Hívtam a Fountaint, és azt mondták, hogy elegük van ebből a szarból.
Eleged van? Abból legyen eleged, hogy szarul bánnak veled!
Éhes vagy? Akkor mi van?
Ennek a mozgalomnak az áldozat az alapja.
A SZTRÁJK 16. NAPJA
Körülbelül 20-30 ember törte meg a sztrájkot.
Esküszöm, hogy ez a szar olyan ciki, hogy a srácok így összeomlanak.
Bocsánat, és soha nem fogok összeomlani.
A foglyok munkabeszüntetése ritkul,
és csak néhány börtönben folytatódik a tiltakozás.
Ha nem visszük végbe ezt, akkor 5-10 év múlva
ugyanez lesz a helyzet.
Nem akarom, hogy feladjuk.
Azt akarom, hogy tegyünk meg mindent, amit kell.
A kimerülésig beszéltem nekik. Nem tudtam meggyőzni őket.
Úgy érzem, cserben hagytam a testvéreimet.
Elbuktam, sajnálom!
Easterling feladta. Bár fáj a szívem, hogy ezt kell mondanom.
Imádkozunk értetek, katonák.
A SZTRÁJK 17. NAPJA
Az alabamai börtönökben a fogvatartottak munkabeszüntetése gyengül.
Jelenleg csak öt börtönben tart a leállás.
Tesó, ezek a srácok feladták.
Visszamentek dolgozni. A mosodába, a konyhába...
A SZTRÁJK 18., 19. NAPJA
Az állami börtönök tisztviselői szerint csak két létesítményben vannak leállások.
KÖZBEN ROBERT EARL A MAGÁNZÁRKÁBAN SZERZETT EGY TELEFONT MAGÁNAK.
Az embereknek meg kell érteniük, hogy mondani akarok valamit.
Hogy ti mind mondani akartok valamit.
Ne játsszanak az igényekkel és vágyakkal!
Egy napot sem tudsz étkezés nélkül kibírni,
de 20 évet kibírsz a családod nélkül?
Minden szabályt megszegnek,
bárkit bezárnak, rászállnak emberekre,
mindent, csak „menjenek vissza az ültetvényre”.
Egy egész állam figyelmen kívül hagyta
több ezer ember jólétét, egészségét és biztonságát.
Nincs felelősségre vonás.
De itt mindenki arra vár, hogy mikor fogtok visszamenni dolgozni.
A három héten át tartó tiltakozás után a börtönök működése újra normális.
A fogvatartottak remélték, hogy tiltakozásuk lépésre ösztönzi
a törvényhozókat és a hatóságot, de ez nem igazán történt meg.
De hát egy rab vagy. Bűncselekményt követtél el.
Börtönben vagy. Ez egy börtön.
Arra van, hogy megszívd.
- Minden rendben. Induljunk. Siessünk! - Jól megmutattad nekik.
Szép volt.
Láttuk a hírekben. Láttuk az országos tudósításokat.
Mi van az alabamaiakkal?
Ők nem háborodnak fel ezen?
JÉZUS MEGMENT
2023. JANUÁR
Alabama államban ma van a beiktatás napja.
Steve Marshall a családjával együtt.
Kay Ivey kormányzó hivatalosan is beiktatásra kerül.
Kay Ivey elsöprő győzelemmel erősítette meg
két kormányzói ciklusát Alabama államban.
Minden kormányzati szint elsődleges feladata
a polgárok biztonságának garantálása.
A múlt héten aláírtam egy kormányrendeletet, amely biztosítja,
hogy az erőszakos bűnözők ne kerülhessenek vissza az utcákra.
A sztrájk alatt nagyon-nagyon optimista voltam.
Naivan azt gondoltam, hogy ez arra kényszeríti az Igazságügyi Minisztériumot,
hogy átvegye a börtönrendszer irányítását,
és megkezdje a folyamatot, amelynek célja a hibák kijavítása.
Könnyű igazolni sok rossz cselekedetet, ha a pénz jól jön.
Alabama állam továbbra is a fekete, barna
és szegény fehér emberek testéből él.
A rabszolgaság intézménye valós.
A nevét megváltoztathatod, de az alapja ugyanaz marad.
A kizsákmányolás.
Ők meg gazdagodnak, tömik a bankszámlájukat.
És kiröhögnek minket, akik az igazságról és az igazságosságról beszélünk.
A BÖRTÖN NE LEGYEN HALÁLOS ÍTÉLET
AZ ALABAMAI BÖRTÖNÖK ÁLDOZATAIÉRT
Minden itt lévő kiáll azoknak a családtagjai mellett,
akik az alabamai börtönökben vesztették életüket.
Ilyen embertelenségek nem csak Alabamában vannak.
A sztrájk óta az ország minden részéből érkeznek hozzánk hírek a testvérektől.
Ez itt az EMCF, a Progressziós Létesítmény.
A Louisiana Állami Börtön Angolában.
LOUISIANA DÉL-KAROLINA
Nézd! Segítség kell, tesó.
Hadd mondjam el világosan! Amit látsz, hogy Alabamában történik,
ugyanolyan vagy még rosszabb dolgok
történnek a te államodban, a te nevedben.
Ez senkinek sem jó. A börtönőrnek sem.
Sem azoknak, akiket bántottak.
A társadalomnak sem.
Senki sem profitál abból, amit ők igazságosságnak neveznek.
KALIFORNIA
Kérünk titeket, hogy segítsetek a börtönreform előmozdításában.
Lehet, hogy megpróbálnak bezárni a „lyukba”, de osszátok meg,
terjesszétek ezt a szart!
Bármi is legyen a véleményed erről a filmről,
nem jöhetett volna létre,
ha nem szegtük volna meg a szabályokat, hogy a történet
napvilágra kerülhessen.
És ennek köszönhetően megláthatod az igazságot
egy olyan valóságról, amit ők tagadni fognak.
Ebben a küzdelemben elég tapasztalatot szereztem,
hogy tudjam, sok önvizsgálatra lesz szükség ahhoz,
hogy megváltozzon 300 valahány millió ember gondolkodása.
Az ember ugyanazt csinálja újra és újra, más eredményben reménykedve.
Ez őrültség.
De hiszek abban, amit csinálunk, szóval
talán őrült is vagyok.
Nézzük meg, hogy néz ki odakint!
A fény áthatol, mint az igazság fénye.
Gyere, cica!
Sandy Ray végül peren kívüli egyezséget kötött
Alabamával fia, Steven Davis halála miatt.
Az állam nyolc különböző ügyvédi irodát bízott meg azzal,
hogy harcoljon a követelése ellen.
Felismeri?
Nem.
Nem ismerem fel.
Nem ismerős. Nem.
Az állam fenntartja, hogy a halálos erőszak alkalmazása
Roderick Gadson részéről indokolt volt, mert Steven Davis nem dobta el a késeit.
Steven meggyilkolása óta Gadson fegyőrt kétszer előléptették,
és ma már hadnagyi rangot visel.
- Szia! - Hogy vagy?
Élek, a fenébe, azt hiszem, ez is valami.
Raoul Poole-nak 33 év börtönbüntetés után
negyedszer is elutasították a feltételes szabadlábra helyezését.
Alabama szabályzata szerint nem engedték, hogy megjelenjen vagy felszólaljon.
Hé, Smoove papa! Ő Smoove papa.
Smoove papa, nem akarsz a videóban lenni, igaz?
Nem, Smoove papa ilyen. Ő nagyon morcos.
A börtönmunkások sztrájkja csoportos pert indított el,
amelyben az államot és a nagyvállalatokat modernkori rabszolgatartással vádolták.
A nemzeti szakszervezetek csatlakoztak a bebörtönzött felperesekhez a perben.
- Várj! - Oké.
Várj egy pillanatot! Ne beszélj!
Az Igazságügyi Minisztérium beleegyezett a 2020-as állam elleni per
ismételt elhalasztásába.
A várakozások szerint a peres eljárás még egy évtizedig fog tartani.
Egy új alabamai börtön építési költsége akár egymilliárd dollár is lehet.
Ilyen ütemben a három új börtön ára
az eredeti becslés háromszorosára emelkedhet.
Kay Ivey kormányzó azt javasolja az állami törvényhozóknak,
hogy az oktatási költségvetésből fizessék.
ÁLLAMI BÖRTÖN TULAJDONA
Kirabolják a gyermekeinket, hogy kifizessék az új börtönöket.
Továbbra is támogatja, hogy százmillió dollár
kerüljön a börtönökbe
- az oktatási alapból? - Persze.
Az Igazságügyi Minisztérium peres eljárásának megindítása óta
több mint 1000 haláleset történt az alabamai börtönrendszerben.
A feliratot fordította: Ildiko Bukta